  Анжелика Тихонова корреспондент Удмуртие пуэдлэсь «Гриппол Плюс» вакциналэн 17 сюрс 870 дозаез вуиз. Со арлыдо калыклы чакламын, ивортӥз элькун тӧролэн но кивалтэтлэн пресс-службазы. Матысь дыре вакцинаез элькунысь эмъюртъёсы вуттозы Пуэдлэсь вакцинациез улон интыя поликлиникаын ортчыны луэ. Озьы ик прививкаез школаосын, нылпи садъёсын, ужъя коллективъёсын радъяса пуктылозы. Пусъём, пуэдлэсь но коронавируслэсь прививкаосты ог дыре пуктыны уг яра. Коронавируслэсь прививкалэсь кыкетӥ компонентсэ пуктэм бере пуэдлэсь прививка пуктон азьын толэзь ке но ортчыны кулэ Пуэдлэсь прививкаез вань калыклы пуктыны яра. Тужгес но 6 толэзьысен нылпиослы, хронической висёнъёсын курадӟисьёслы, нылпи ваёно нылкышноослы, эмчиослы, дышетӥсьёслы, студентъёслы, транспортын но услуга сётӥсь предприятиосын ужасьёслы, ожгарчиослы, призывникъёслы. Нялтас вераса, 2021-2022 эпидеми вакытэ Удмуртиын федерал но улосвыл коньдэтъёс чотын 826 сюрслэсь трос адямилы пуэдлэсь прививка пуктыны чаклало, соос пӧлысь 243 сюрсэз – нылпиос. Ватсалом, куарусён кутсконын элькунэ нылпиослы но нылпи ваёно кышномуртъёслы «УльтриксКвадри» вакциналэн 223 сюрс дозаез вуиз вал ини.  Тегъёс: Тазалык Удмуртия пуэд прививка  